Այսպես են դասավորվել աստղերը

«Այսպես են դասավորվել աստղերը» (, ), 2016 թվականի ֆիլմ, որը նկարահանել է ռուս ռեժիսոր Սերգեյ Սնեժկինը։

Ֆիլմը Ղազախստանի առաջին նախագահ Նուրսուլթան Նազարբաևի կյանքի ուղուն նվիրված «Առաջնորդի ուղին» կինոէպոպեայի հինգերորդ մասն է։ Ավելի վաղ լույս էին տեսել «Իմ մանկության երկինքը», «Կրակե գետ», «Երկաթե լեռ» և «Ճեղքելով փակ շրջանը» ֆիլմերը։ Սցենարը գրվել է Նուրսուլթան Նազարբաևի գրքերի հիման վրա՝ օգտագործելով նրա գործընկերների, ընկերների և համախոհների հիշողությունները։

Սյուժե 
Անգլիացի թղթակիցը ժամանում է Աստանա՝ Նազարբաևից հարցազրույց վերցնելու համար, որին անվանել են «Ազգի առաջնորդ» (Ելբասի)  Նազարբաևը հյուրընկալում է անգլիացի հյուրին։ Հարցազրույցն անցնում է Նազարբաևի պատմությանը կյանքի, ճակատագրի և անկախության ձեռքբերման դժվարին ճանապարհի մասին։ Նախագահը գրողին ծանոթացնում է տեղի սովորույթներին՝ զուգահեռաբար պատմելով իր կյանքի ամենաբարդ ժամանակաշրջանների մասին՝ 1984 թվականին նրա՝ Նախարարների խորհրդի նախագահ նշանակումից սկսած և մինչև 1991 թվականին Ղազախստանի Հանրապետության նախագահ ընտրվելը։

Դերերում 
 Բերիկ Այթջանով - Նուրսուլթան Նազարբաև
 Հյու Ֆրեյզեր - Ջերեմի Վիլսոն, բրիտանացի թղթակից (նախատիպը՝ Ջոնաթան Այտկեն)
 Սերգեյ Գարմաշ - Գենադի Կոլբին
 Դինարա Բակտիբաևա - Դինարա Նազարբաևա
 Կարլիգաշ Մուհամեջանովա - Դարիգա Նազարբաևա
 Ալդաբեկ Շալբաև - Դինմուհամեդ Կունաև
 Իգոր Ուգոլնիկով - Միխայիլ Գորբաչով 
 Դարյա Մորոզ - Ռաիսա Գորբաչովա
 Յուրի Իցկով - Կոնստանտին Չերնենկո
 Ազամաթ Սաթիբալդի - Երլան (նախատիպը՝ Սերիկբոլսին Աբդիլդին
 Ֆարհատ Աբդրաիմով - խոհարար
 Օլեգ Վոլկու - Վիկտոր Միրոշնիկ, Ղազախական ԽՍՀ ՊԱԿ նախագահ
 Արթուր Վախա - Վլադիմիր Շլյախտին, գեներալ-մայոր
 Գանի Կուլժանով - Սամատ (նախատիպը՝ Նուրթայ Աբիկաև)
 Ալեքսեյ Գուսկով - Բորիս Ելցին 
 Գուլդանա Եսկալի - էպիզոդիկ դեր

Նկարահանող խումբ  
 Սցենարի հեղինակ և ռեժիսոր՝ Սերգեյ Սնեժկին
 Օպերատոր՝ Սերգեյ Մաչիլսկի
 Նկարիչներ՝ Դմիտրի Տատարնիկով, Ինեսա Սնեժկինա, Ելենա Մովչան
 Կոմպոզիտոր՝ Յուրի Պոտեենկո
 Հնչյունային ռեժիսոր՝ Ռուսլան Սակիև
 Պրոդյուսեր՝ Տասբոլատ Մերեկենով

Նկարահանումների նախապատրաստում 
«Առաջնորդի ուղին» կինոէպոպեայի առաջին չորս մասերը («Իմ մանկության երկինքը», «Կրակե գետ», «Երկաթե լեռ» և «Ճեղքելով փակ շրջանը»), որոնք պատմում են ապագա նախագահի մանկության, պատանեկության և երիտասարդության մասին, բեմադրվել են ղազախ ռեժիսոր Ռուստեմ Աբդրաշովի կողմից։ Էպոպեայի եզրափակիչ ֆիլմի նկարահանումների համար, որն ընդգրկում է 90-ական թվականների շրջանը, որին բաժին են ընկնում Ղազախստանի և ողջ հետխորհրդային տարածքի պատմության բեկումնային պահերը, հրավիրվել է ռուս կինոռեժիսոր Սերգեյ Սնեժկինը, որն ունի պատմական բարդ սերիալների նկարահանման փորձ։ Սնեժկինն ընդգծել է, որ ստեղծում է «ոչ թե լակեյական, ոչ թե հոբելյանական, այլ գեղարվեստական կինո»։

Նախորդ ֆիլմերում գլխավոր դերը կատարել է դերասան Նուրլան Ալիմժանովը։ «Այսպես են դասավորվել աստղերը» ֆիլմում նկարահանվելու համար հրավիրվել է Բերիկ Այթժանովը, ինչը կապված է միայն դերասանների տարիքի հետ։

Նկարահանումներ 
Պատմական ֆիլմի նկարահանումներն անցկացվել են 2015 թվականի հունիսից մինչև 2016 թվականի հունվարը։ Ալմա Աթայում նկարահանվել է ֆիլմի նկարահանման նյութի 40 %-ը։ Կարագանդայում նկարահանվել է ֆիլմի առանցքային տեսարաններից մեկը՝ 1989 թվականի հանքափորների ապստամբությունը, որը եղել է դրամատիկ պահ երկրի պատմության մեջ, երբ հանքագործները, կառավարությանը առաջադրելով իրենց պահանջները, ամբողջ օրը և ամբողջ գիշեր գործադուլ են արել ածխի դեպարտամենտի շենքի մոտ։ Գորբաչովի՝ ցորենի դաշտ ժամանելու տեսարանը նկարահանվել է Աստանայի մոտ։ Ալմա Աթայում 1986 թվականի դեկտեմբերյան իրադարձությունների մասին ֆիլմի զանգվածային տեսարաններից մեկը նկարահանվել է ձմռանը Սանկտ Պետերբուրգում։ Այդ դրվագի նկարահանումներին ամեն օր մասնակցել է ավելի քան 600 մարդ։

Բյուջե 
Ֆիլմի ստեղծման համար ծախսվել է ավելի քան 1,2 մլրդ տենգե։

Երաժշտություն 
Կոմպոզիտոր Յուրի Պոտեենկոյի առջև ռեժիսորի կողմից խնդիր է դրվել երաժշտություն գրել ոչ թե «հոբելյանական» կինոյի համար։ «Սա ֆիլմ է սխալների և ապրումների դժվարին ճանապարհի, տառապանքների և նպատակին հասնելու մասին»։ Երաժշտության մեջ կոմպոզիտորն օգտագործել է ղազախական էթնիկ նյութեր, ազգային գործիքներ և կոկորդային երգեցողություն։

Ծանոթագրություններ

Արտաքին հղումներ 
 
 Съемки фильма о Назарбаеве российский режиссёр назвал счастьем  (25 Апреля 2016)
 Появился пятый художественный фильм о Назарбаеве (28 апреля 2016)
 Сатыбалды Нарымбетов: Фильм поднимает нашу страну и главного героя на тот уровень, которого они достойны  (8 мая 2016; www.bnews.kz)
 Так сложились кадры (19 мая 2016)
 «Если бы не государство, казахское кино давно бы „загнулось“»  (20 мая 2016)
 «МИР» покажет фильм о первом президенте Казахстана (6 июля 2016)